**VŠEOBECNE ZÁVÄZNÉ NARIADENIA**

**OBECNÉHO ZASTUPITEĽSTVA**

**V MALČIACH**

**2/2014**



**o určení výšky príspevkov od zákonných zástupcov detí/žiakov a dospelých na čiastočnú úhradu nákladov za pobyt v materskej škole, v školskom klube detí, v školskej jedálni a výdajnej školskej jedálni zriadenej na území obce Malčice**

**Návrh VZN č. 2/2014 bol zverejnený na pripomienkovanie:**

 **od dňa: 7.7.2014 do 23.7.2014**

**Všeobecne záväzné nariadenie obce schválené dňa: 23.7.2014**

**Uznesením OZ číslo: 35/ 2014**

**VZN č. 2/2014 zverejnené na informačnej tabuli, dňa: 23.7.2014**

**VZN č. 2/2014 nadobúda účinnosť, dňa: 8.8.2014**

Obec **M a l č i c e** podľa § 28 ods.5, § 49 ods. 4, §114 ods. 6, §115ods. 5, § 116 ods. 6 a §140 ods. 9 zákona NR SR č. 245/ 2008 z. Z. o výchove a vzdelávaní / školský zákon/ a o zmene a doplnení niektorých zákonov v znení neskorších predpisov, podľa § 6 ods. 24 zákona č. 596/ 2003 Z. z. o štátnej správe v školstve a školskej samospráve v znení neskorších predpisov

**v y d á v a**

toto všeobecne záväzné nariadenie, na ktorom sa podľa § 6 ods. 1 a ustanovení § 11 ods. 4 písm. g/ zákona č. 369/ 1990 Zb. o obecnom zriadení v znení neskorších predpisov uznieslo Obecné zastupiteľstvo v Malčiciach.

**Všeobecne záväzné nariadenie**

**obce Malčice č. 2/ 2014**

**o určení výšky príspevkov od zákonných zástupcov detí/žiakov a dospelých na čiastočnú úhradu nákladov za pobyt v materskej škole, v školskom klube detí, v školskej jedálni a výdajnej školskej jedálni zriadenej na území obce Malčice**

**Oddiel I.**

**Úvodné ustanovenia**

Účelom tohto všeobecne záväzného / ďalej len VZN / je určenie výšky príspevkov na čiastočnú úhradu výdavkov v jednotlivých druhoch škôl a školských zariadení v zriaďovateľskej pôsobnosti obce Malčice od zákonných zástupcov detí/ žiakov a dospelých:

 **I. časť :** Príspevky v **materskej škole** /ďalej len MŠ / od zákonných zástupcov detí

**II. časť:** Príspevky v školskom **klube detí/** ďalej len ŠKD/ od zákonných zástupcov žiakov

**III. časť:** Príspevky v**školskej jedálni/** ďalej len ŠJ, VŠJ/ od zákonných zástupcov detí/ žiakov a dospelých stravníkov**:**

a/ príspevky v ŠJ – od zákonných zástupcov detí MŠ, žiakov ZŠ/ v členení na I. a II. stupeň,

b/príspevky v ŠJ . za deti/ žiakov v hmotnej núdzi

**I. časť**

**Príspevky v materskej škole**

1. V súlade s § 28 ods. 3 zákona č. 245/ 2008 Z. z. o výchove a vzdelávaní/ školský zákon/ vzdelávanie v materskej škole sa uskutočňuje za čiastočnú úhradu.

2. Za pobyt dieťaťa v materskej škole zriadenej obcou prispieva zákonný zástupca dieťaťa na čiastočnú úhradu nákladov mesačne na jedno dieťa sumou **5,-€**

3. Výška príspevku je určená v súlade s § 28 ods. 6 zákona č. 245/ 2008 Z. z. o výchove a vzdelávaní školský / školský zákon/ v nadväznosti na § 2písm. c/ zákona č. 601/ 2003 Z. z. o životnom minime, v platnom znení.

4. Výber príspevku od rodiča zabezpečuje riaditeľka MŠ vopred do 15. dňa v kalendárnom mesiaci a následne MŠ odvádza tento príspevok obci do dokonca príslušného mesiaca v ktorom bol príspevok vybraný.

5. Príspevok v MŠ sa **neuhrádza** za dieťa:

a/ ktoré má jeden rok pred plnením povinnej školskej dochádzky,

b/ ak zákonný zástupca dieťaťa predloží riaditeľovi MŠ Doklad o tom, že je poberateľom dávky v hmotnej núdzi a príspevkov k dávke v hmotnej núdzi,

c/ ktoré je umiestnené v zriadení na základe rozhodnutia súdu,

d/ ktoré má prerušenú dochádzku do MŠ na viac ako 30po sebe nasledujúcich kalendárnych dní z dôvodu choroby, alebo rodinných dôvodov preukázateľným spôsobom/ vopred zaplatený príspevok sa v prípade potreby rieši kompenzáciou v nasledujúcom mesiaci/

e/ktoré nedochádzalo do MŠ v čase školských prázdnin alebo bola prerušená prevádzka MŠ zapríčinená zriaďovateľom alebo inými závažnými dôvodmi – v týchto prípadoch zákonný zástupca uhrádza pomernú časť.

**II. časť**

**Príspevky v školskom klube detí**

1. V súlade s § 114 ods. 6,7 zákona č. 245/ 2008 Z. z. o výchove a vzdelávaní/ školský zákon/ vzdelávanie v školskom klube detí sa uskutočňuje za čiastočnú úhradu.

2. Na čiastočnú úhradu nákladov spojených s činnosťou v školskom klube detí v zriaďovateľskej pôsobnosti obce je mesačný príspevok na jedno dieťa vo výške 2,50- €, na dve a viac detí 5,- €

3. Výška príspevku je určená v súlade s § 114ods. 7 zákona č. 245/2008 Z. z. o výchove a vzdelávaní / školský zákon/ v nadväznosti na § 2 písm. c/ zákona č. 601/ 2003 Z. z. o životnom minime v platnom znení.

4. Tento príspevok sa uhrádza vopred do 10. dňa v kalendárnom mesiaci účet právneho subjektu, pri ktorom je ŠKD zriadený.

5. Zriaďovateľ rozhodol o odpustení príspevku :

- príspevok v ŠKD sa neuhrádza, ak plnoletý žiak alebo zákonný zástupca neplnoletého žiaka o to písomne požiada riaditeľ ZŠ a predloží doklad o tom, že je poberateľom dávky hmotnej núdzi a príspevkov k dávke v hmotnej núdzi podľa osobitného predpisu.

**III. časť**

**Príspevok v školskej jedálni**

1. V súlade s § 140 ods. 9 zákona 245/2008 Z. z. o výchove a vzdelávaní / školský zákon/ činnosť v školskej jedálni sa uskutočňuje za čiastočnú úhradu. V súlade s § 140 ods. 11 uvedeného zákona MŠVV a Š SR stanovilo finančné pásma určujúce rozpätie na nákup potravín na jedno hlavné jedlo podľa vekových kategórií – **viď príloha č. 1.**

2.Príspevok, ktorý uhrádza zákonný zástupca neplnoletého žiaka, alebo dospelý stravník vo výške nákladov na nákup potravín podľa vekových kategórií stravníkov je uvedený v **prílohe č. 2.**

3. Príspevky sa uhrádzajú vopred 25. Dňa v mesiaci za celý nasledujúci mesiac príslušnej školskej jedálni.

4. Príspevok v ŠJ na jedno jedlo sa uhrádza len čiastočne, ak zákonný zástupca neplnoletého žiaka je poberateľom dávky hmotnej núdzi a ÚPSVaR zaradí dieťa/ žiaka do zoznamu na poberanie dotácií v súlade so zákonom NR SR č. 544/2010 Z. z. o dotáciach v pôsobnosti MPSVaR SR v znení neskorších predpisov a poskytne dotácie na stravu.

Výška poplatku sa znižuje o schválenú dotáciu.

**Oddiel II.**

**Záverečné ustanovenie**

1. Pokiaľ nie je vo všeobecne záväznom nariadení podrobnejšia úprava, odkazuje sa na zákon č. 245/ 2008 o výchove a vzdelávaní/ školský zákon / v znení neskorších predpisov, zákon č. 596/ 2003 o štátnej správe v školstve a školskej samospráve v znení neskorších predpisov, zákon č. 597/ 2003 o financovaní škôl a školských zriadení v znení neskorších predpisov a na vykonávacie predpisy vydané na ich základe.

2. Dňom účinnosti tohto Všeobecne záväzného nariadenia sa zrušuje Všeobecne záväzne nariadenie Obecného zastupiteľstva v Malčiciach 2/2013 schválené dňa 19.9.2013.

3. Návrh VZN č. 2/2014 o určení výšky príspevkov od zákonných zástupcov detí/žiakov a dospelých na čiastočnú úhradu nákladov za pobyt v materskej škole, v školskom klube detí, v školskej jedálni a výdajnej školskej jedálni zriadenej na území obce Malčice bol zverejnený na pripomienkovanie dňa 7.7.2014.

4. Všeobecne záväzné nariadenie č. 2/ 2014 o určení výšky príspevkov od zákonných zástupcov detí/žiakov a dospelých na čiastočnú úhradu nákladov za pobyt v materskej škole, v školskom klube detí, v školskej jedálni a výdajnej školskej jedálni bolo schválené Obecným zastupiteľstvom v Malčiciach dňa 23.7.2014 **uznesením č. 35/2014**

5. VZN č. 2/ 2014 o o určení výšky príspevkov od zákonných zástupcov detí/žiakov a dospelých na čiastočnú úhradu nákladov za pobyt v materskej škole, v školskom klube detí, v školskej jedálni a výdajnej školskej jedálni, nadobúda účinnosť 15. dňom jeho vyvesenia na úradnej tabuli obce Malčice, teda 8.8.2014.

V Malčiciach, dňa 23.7.2014

 František Lopašovský

 starosta obce

Prílohy: Príloha č. 1 – Finančné pásma nákladov na nákup potravín na jedno jedlo

 Príloha č. 2 – Úhrady nákladov

1. V zmysle zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov zákonný zástupca dieťaťa alebo žiaka uhrádza výšku finančného príspevku na stravovanie vo výške nákladov na nákup potravín podľa vekových kategórií stravníkov v súlade s uvedenými finančnými pásmami bez úhrady režijných nákladov na výrobu, výdaj jedál a nápojov.

2. Pri poskytovaní jedál a nápojov – II. večere pre kategórie stravníkov od 11 – 15 a od 15 – 18/19 rokov v internátnych školách a školských zariadeniach sa postupuje v súlade s §6 ods. 5 písm. b) vyhlášky MŠ SR č. 330/2009 Z. z. o zariadení školského stravovania.

 **Príloha č. 2**

***Úhrady nákladov***

V súlade s § 140 ods. 9 zákona č. 245/2008 Z. z. o výchove a vzdelávaní / školský zákon/ činnosť v školskej jedálni sa uskutočňuje za čiastočnú úhradu.

**1a)** Na čiastočnú úhradu nákladov spojených s činnosťou **v školskej jedálni (ŠJ, VŠJ)**

v zriaďovateľskej pôsobnosti obceje **na jedno jedlo:**

**I. detský stravník MŠ –** celodenná strava: vo výške stravného limitu 1,19 Eur

 **Z toho:** desiata: 0,28 Eur

 obed: 0,68 Eur

 olovrant: 0,23 Eur

**II. detský stravník ZŠ –** ročníky 1 – 4 obed: vo výške stravného limitu 1,01 Eur

 Ročníky 5 – 9 obed: vo výške stravného limitu 1,09 Eur

/finančné pásma sú uvedené v prílohe číslo 1/.

Príspevok, ktorý uhrádza zákonný zástupca **dieťaťa/žiaka,** je určený vo výške nákladov na nákup potravín v nadväznosti na odporúčané výživové dávky ( ods. 10 §140 zákona).

**III. Dospelý stravník :** hodnota stravného limitu: 2,32 Eur

a/ **- vlastný zamestnanec :** zamestnávateľ hradí 55% t. j. 1,28 Eur

 zamestnanec hradí 45% t.j. 1,04 Eur

(z toho mu ešte prispieva SF podľa Kolektívnej zmluvy)

b/ **- cudzí / iní dospelý** hradí celú výšku: 2,32 Eur

**c**/ **- dôchodca** - odkázaný na sociálnu výpomoc obce: - obec hradí 50%, t. j. 1,16 Eur

 - dôchodca hradí 50%, t.j. 1,16 Eur

 - neodkázaný na sociálnu výpomoc obce: - dôchodca hradí : 2,32 Eur

/ celková stravná jednotka u dôchodcu je: 2,32Eur/

**Príspevky sa uhrádzajú vopred 25. dňa v predchádzajúcom kalendárnom mesiaci za celý mesiac príslušnej školskej jedálni, strava dôchodcov sa hradí na základe vystavenej faktúry za príslušné obdobie (mesiac).**

**1b)** Úhrada nákladov na potraviny **na jeden deň** pri deťoch/ žiakoch v hmotnej núdzi bude krytá nasledovne:

- **za žiaka na I. stupni** - uhrádza 1,00 Eur ÚPSVaR

 - uhrádza 0,01 Eur rodič

- **za žiaka na II. stupni** - uhrádza 1,00 Eur ÚPSVaR

 - uhrádza 0,09 Eur rodič

- **za dieťa v MŠ -** uhrádza 1,00 Eur ÚPSVaR

 - uhrádza 0,19 Eur rodič

 Príspevky od rodičov sa uhrádzajú vopred do 25. dňa v predchádzajúcom kalendárnom mesiaci za celý mesiac a podľa usmernenia ÚPSVaR.

V Malčiciach, dňa: 23.7.2014